**Ādažu novada domes**

**iepirkuma**

**„Būvprojektu izstrāde plūdu risku un krasta erozijas novēršanai”**

**(ID.Nr. ĀND 2017/80)**

iepirkuma komisijas sēdes

# **PROTOKOLS Nr.05-30-2017/80-6**

|  |  |
| --- | --- |
| Ādažos | **2018.gada 27.februārī** |

## **Sēde sākās:**

## Komisijas priekšsēdētāja vietniece atklāj sēdi plkst. 10:00

**Sēdē piedalās:**

|  |  |
| --- | --- |
| Komisijas priekšsēdētāja vietniece: Komisijas locekļi:Iepirkumu speciālista palīgs: | Everita KāpaUģis DambisArtis BrūversHalfors KrastsAlīna Liepiņa-Jākobsone |

**Komisijas izveides pamats:**

Ādažu novada domes 2017.gada 22.augusta lēmums Nr. 194.

**Darba kārtībā:**

Līguma izmaiņu akceptēšana iepirkuma „Būvprojektu izstrāde plūdu risku un krasta erozijas novēršanai” (ID.Nr.: ĀND 2017/80) rezultātā noslēgtajā līgumā.

**Darba gaita:**

1. E. Kāpa atgādina, ka 2017.gada 16.augustā iepirkuma „Būvprojektu izstrāde plūdu risku un krasta erozijas novēršanai” (ID.Nr.: ĀND 2017/80) rezultātā tika noslēgts līgums ar SIA “Meliorprojekts” (124 500.00 EUR bez PVN) par divu būvprojektu izstrādi.
2. E. Kāpa ziņo, ka ir saņemta SIA “Meliorprojekts” vēstule (21.02.2018., Nr. 04/2-0.3/31), kurā SIA “Meliorprojekts” informē par radušos situāciju:
3. Projekts tika iesniegts Lielrīgas reģionālajā vides pārvaldē tehnisko risinājumu saskaņošanai. 09.02.2018. tika saņemta LRVP par to, ka Pārvaldes nepiekrīt aizsargdambja trases pārbūvei gar Gaujas krastu, neskatoties uz to, ka Ādažu novada teritorijas plānojumā šeit ir Mežaparka apbūves platības, kuras regulāri applūst pavasara palu laikā. LRVP gatavo negatīvu atzinumu;
4. Būvprojekts minimālā sastāvā tika saskaņots ar zemes īpašuma “Virpnieki A” īpašnieku, kurš nepiekrīt projektēto būvdarbu veikšanai pa viņam piederošo zemi, kamēr nav panākta vienošanās ar Ādažu novada pašvaldību par zemju atpirkšanu.
5. Tā kā aizsargdambja pārbūve pa esošo trasi nav iespējama, bet aizsargdambja būve pa projektēto trasi un krasta stiprinājuma būve ir komplekss pasākums, un nav īstenojami viens bez otra, SIA “Meliorprojekts” uzskata, ka tālāk būvprojekta pilnā sastāvā izstrādāšana nav pamatota. SIA “Meliorprojekts” ir gatavs nodot “Plūdu un krasta erozijas apdraudējuma novērtēšana Ādažu novadā Upmalās” būvprojektu minimālā sastāvā, saņemot par to līguma noteikto summu.
6. Komisija iepazīstas ar SIA “Meliorprojekts” vēstuli un tās pielikumiem.
7. M. Groza ziņo, ka konkrētajā situācijā ir nepieciešams veikt grozījumus līgumā Nr. JUR 2017-08/660:
8. Nosakot līguma 2.1.3. punktā noteikto “par Būvprojekta Nr. 2 izstrādi” cenu – 8000.00 euro bez PVN;
9. Izslēdzot līguma 2.1.4. punktā noteikto “par Autoratlīdzību Būvprojektam Nr. 2” summu – 2500.00 bez PVN;
10. Grozīt līguma kopējo līgumcenu no 124 500.00 euro bez PVN uz 110 000.00 euro bez PVN.
11. Komisija apspriež, ka konkrētajā situācijā nepieciešamie grozījumi ir nepieciešami tādu iemeslu dēļ, kurus neviena no līgumā iesaistītajām pusēm iepriekš nevarēja paredzēt (PIL 61.panta 3.panta minētais gadījums).

**Komisija vienbalsīgi nolemj:**

1. **Akceptēt grozījumus līgumā Nr. JUR 2017-08/660:**
2. **Noteikt līguma 2.1.3. punktā “par Būvprojekta Nr. 2 izstrādi” cenu – 8000.00 euro bez PVN,**
3. **Izslēgt līguma 2.1.4. punktā noteikto “par Autoratlīdzību Būvprojektam Nr. 2” summu – 2500.00 bez PVN;**
4. **Grozīt līguma kopējo līgumcenu no 124 500.00 euro bez PVN uz 110 000.00 euro bez PVN.**
5. **A. Liepiņai-Jākobsonei publicēt informāciju ĀND mājaslapā;**
6. **E. Kāpai saskaņot ar pusēm līguma grozījumus.**

**Sēdi slēdz:**

Komisijas priekšsēdētāja vietniece sēdi slēdz plkst. 10:30.

**Pielikumā:**

1. SIA “Meliorprojekts” vēstule
2. Izdruka no ĀND mājaslapas.

Komisijas priekšsēdētāja vietniece: \_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ H. Karsts

\_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

Iepirkumu speciālista palīgs: \_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone